31990D0258
L 145/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 май 1990 година
за определяне на зоотехническите сертификати за чистопородни разплодни овце и кози, техните сперма, яйцеклетки и ембриони
(90/258/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 89/361/ЕИО на Съвета от 30 май 1989 г. относно чистопородните разплодни овце и кози (1), и по-специално член 6 от нея,
като има предвид, че член 6 от Директива 89/361/ЕИО предвижда, че Комисията трябва определи, в съответствие с процедурите, предвидени в член 8, зоотехническия сертификат, който може да бъде изискван от държавите-членки за търговията с чистопородни разплодни овце и кози , техните сперма, яйцеклетки и ембриони;
като има предвид, че е необходимо да се определят данните, които да бъдат включени в зоотехническия сертификат; като има предвид, че за практически цели следва да се предвидят образец на сертификата и условията, при които данните могат да бъдат попълнени в документите, придружаващи чистопородните разплодни овце и кози, техните сперма, яйцеклетки и ембриони;
като има предвид, че мерките, предвидени в настоящото решение, са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
1. Следните данни са предвидени в зоотехническия сертификат за чистопородни разплодни овце и кози:
-
издаващ орган,
-
наименование на родословната книга,
-
входящ номер в родословната книга,
-
дата на издаване,
-
система за идентификация,
-
идентификация,
-
дата на раждане,
-
порода,
-
пол,
-
име и адрес на животновъда,
-
име и адрес на собственика,
-
родословие:
Баща
Родословна книга №
Майка
Родословна книга №
Дядо
Родословна книга №
Дядо
Родословна книга №
Баба
Родословна книга №
Баба
Родословна книга №
2. Резултатите от тестовете за продуктивността и актуализираните резултати (с посочване на произхода), от оценката на генетичната стойност на животното и на неговите родители и прародители, се посочват в сертификата, ако те са били проведени в съответствие с Решение 90/256/ЕИО на Комисията (2).
Член 2
Данните, посочени в член 1, могат да бъдат включени:
1.
в сертификат, съответстващ на образеца в приложение I;
2.
в документите, придружаващи чистопородните разплодни овце или кози , в който случай компетентният орган удостоверява, че данните, посочени в член 1, се съдържат в документите чрез следната формула:
„Долуподписаният удостоверява, че тези документи съдържат данните, посочени в член 1 от Решение 90/258/ЕИО на Комисията.“
Член 3
Следните данни се посочват в зоотехническия сертификат за сперма от чистопородни разплодни овце и кози:
-
всички данни, посочени в член 1, отнасящи се до мъжкоот животно донор и, в случаите на млечни породи, неговата кръвна група или резултатите от тест, които дават еквивалентни научни гаранции,
-
информация, позволяваща идентифициране на спермата, датата на вземането ѝ и името и адреса на центъра за събиране на спермата и на получателя.
Член 4
Данните, посочени в член 3, могат да се съдържат:
1.
в сертификат, съответстващ на образеца в приложение II;
2.
в документи, придружаващи спермата от чистопородните разплодни овце или кози, в който случай компетентният орган удостоверява, че данните, посочени в член 3, се съдържат в документите чрез следната формула:
„Долуподписаният удостоверява, че тези документи съдържат данните, посочени в член 3 от Решение 90/258/ЕИО на Комисията.“
Член 5
1. Следните данни се посочват в зоотехническия сертификат за яйцеклетки от чистопородни разплодни овце и кози:
-
всички данни, посочени в член 1, отнасящи се до донора овца и коза,
-
информация, която позволява идентификация на яйцеклетките, дата на събирането им и името и адреса на център за събиране на яйцеклетки и на получателя.
2. Когато има повече от една яйцеклетка в пайета, това трябва да бъде ясно посочено, а всички яйцеклетки трябва да имат едни и същ произход.
Член 6
Данните, посочени в член 5, могат да се съдържат:
1.
в сертификат, съответстващ на образеца в приложение III;
2.
в документи, придружаващи яйцеклетките от чистопородните разплодни овце или кози, в който случай компетентният орган удостоверява, че данните, посочени в член 5, се съдържат в документите чрез следната формула:
„Долуподписаният удостоверява, че тези документи съдържат данните, посочени в член 5 от Решение 90/258/ЕИО на Комисията.“
Член 7
1. Следните данни се посочват в зоотехническия сертификат за ембриони от чистопородни разплодни овце и кози:
-
всички данни, посочени в член 1 относно женското животно донор и всички данни, посочени в първото тире от член 3, отнасящи се до мъжкото животно донор,
-
информация, която позволява идентификация на ембрионите, дата на осеменяване или оплождане, датата на събиране и името и адреса на центъра за събиране на ембриони и на получателя.
2. Когато има повече от един ембрион в пайета, това трябва да бъде ясно посочено, а всички ембриони трябва да имат едни и същ произход.
Член 8
Данните, посочени в член 7, могат да се съдържат:
1.
в сертификат, съответстващ на образеца в приложение IV;
2.
в документи, придружаващи ембрионите от чистопородните разплодни овце или кози, в който случай компетентният орган удостоверява, че данните, посочени в член 7, се съдържат в документите чрез следната формула:
„Долуподписаният удостоверява, че тези документи съдържат данните, посочени в член 7 от Решение 90/258/ЕИО на Комисията.“
Член 9
Адресати на настоящото решение са държавите-членки.
Съставено в Брюксел на 10 май 1990 година.